Document ID: 32007R0613

KOMISIJAS REGULA (EK) Nr. 613/2007
(2007. gada 1. jūnijs),
ar ko groza Padomes Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajā tirdzniecībā ar neapstrādātiem dimantiem (1), un jo īpaši tās 19. un 20. pantu,
tā kā:
(1)
Kimberli procesa sertifikācijas sistēmas priekšsēdētājs 2007. gada 3. maija paziņojumā ir informējis par lēmumu pievienot Libēriju dalībnieku sarakstam no 2007. gada 4. maija.
(2)
Tādēļ jāizdara attiecīgi grozījumi II pielikumā. Grozījumi II pielikumā neskar īpašos noteikumus Padomes 2004. gada 10. februāra Regulā (EK) Nr. 234/2004 par dažiem ierobežojošiem pasākumiem attiecībā uz Libēriju un par Regulas (EK) Nr. 1030/2003 atcelšanu (2).
(3)
Vācija ir informējusi Komisiju par izmaiņām ziņās attiecībā uz savām Kopienas iestādēm.
(4)
Attiecīgi jāgroza III pielikums,
IR PIEŅĒMUSI ŠO REGULU.
1. pants
Regulas (EK) Nr. 2368/2002 II pielikumu aizstāj ar šīs regulas I pielikumu.
2. pants
Regulas (EK) Nr. 2368/2002 III pielikumu aizstāj ar šīs regulas II pielikumu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 4. maijs.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. jūnijā

Labels: 10
14
7
3
18